अनि ज्ञानेन्द्रले सोधे, ‘अहिले तोकिएको दिनभित्र म कहाँ जाऔं ?’ सिटौलाले भने, ‘निर्मल निवास जानुहोस् । राणाकालीन दरबार समेत राष्ट्रियकरण भैसकेका छन् । नागार्जुनमा बस्नका लागि सबै व्यवस्था सरकारले गर्ने भनिसकेको छ । त्यसबाहेक यहाँले रोजेको कुनै ठाउँ, कुनै घर, दरबार भए भन्नुहोला, म कुरा लैजान्छु र यहाँको चाहाना पूरा गर्न हरसम्भव प्रयत्न गर्छु ।’ ज्ञानेन्द्रले भने, ‘ठिक छ । मलाई तपाइँको प्रस्तुति राम्रो लाग्यो ।’ ५५ मिनेट कुरा गरेपछि सिटौलाले ‘अहिले म जाऔं त ?’ भन्दै नमस्कार गरे । ज्ञानेन्द्रले अर्धहाँसोमा बसेको ठाउँबाट उठेर भने, ‘हुन्छ, हुन्छ ।’
